OpenLLM-France/wikimedia huggingface dataset:
# Maria Rodés

Maria Rodés (Bartzelona, 1986ko maiatzaren 20a) musikari eta idazle kataluniarra da. Kantautore estiloa eta esperimentazioa nahasten ditu.
Lan ugari argitaratu ditu bere izenarekin bai eta Oníric izenarekin beste bat.
Gainera, hainbat musikarirekin ere kolaboratu du: Nacho Vegas, Refree, Anímic, Jorge Drexler, Espaldamaceta, Coque Malla edo José Domingo. Zenbait omenladi lanetan ere parte hartu du konpositore gisa:Ojos de mil años Miguel Hernándezi omenezkoa eta Cançons de la veritat oculta Pere Caldersi omenes.
2016an, bere arbasoa zen Lluís Rodés astronomoari buruzko ikerketarekin Puig-Porret saria irabazi zuen eta, horri esker, Eclíptica albuma eta espektakulu eszenikoa egin ahal izan zuen 2018an.

## Diskografia
### Estudioko albumak

* Sin Técnica (Cydonia, 2009), Andy Poole gitarra jolearekin Oníric taldea osatuz.
* Una forma de hablar (BCore, 2010)
* Sueño Triangular (BCore, 2012)
* Maria canta copla (Chesapik, 2014)
* Eclíptica (Satélite K, 2018)
* Lilith (Satélite K, 2020)

### EP

* Creo que no soy yo (Chesapik, 2016)

### Kolaborazioak

* Tinieblas, por fin (The New Raemon)
* Matilda ( Refree)
* El Partisano, de Leonard Cohen (Espaldamaceta)
* Himalaya ( Anímic)
* Hablo poco (José Domingo)
* Déjate Llevar (Coque Malla)
* Hey - Spanish version (Mist)
* Ser Árbol (Nacho Vegas)
* El cel de les cançons (Julio Bustamante)

### Argitaratu gabeko kantuak eta bildumentakoak

* El més valent del món (minimúsica Vol. 4 - La educación)
* La toupie (Tants caps, tants joguets - Orquesta Fireluche)
* El sortós lladre, con Refree (Tradicionarius 2011)
* Bona nit, de Els Pets (Perversions)

## Zinea

* Villaviciosa de al lado (Nacho G. Velilla, 2016) jatorrizko soinu banda.
* No culpes al karma de lo que te pasa por gilipollas (Maria Ripoll, 2016) jatorrizko soinu banda.
* Un país extraño (Laura Ponsa, 2018) zuzenean jotzen.

## Literatura

* RODES, Maria (2015): Duermevela Bartzelona:Alpha Decay.

## Bideoklipak

* Busy (2008)
* Lies (2009)
* Una forma de hablar (2010)
* Lo que hay que oir (2010)
* Desorden (2010)
* Mirall (2012)
* Haz lo que te dé la gana (2012)
* Cae lo que fuego fue (2013)
* Fui a buscar al Sol (2018)

## Bibliografia

* https://www.timeout.cat/barcelona/ca/noticies/david-byrne-se-declara-fan-de-rosalia-y-de-maria-rodes-080118
* https://jenesaispop.com/2014/03/27/182829/maria-rodes-maria-canta-copla/
* https://www.lavanguardia.com/edicion-impresa/20180608/444220331285/el-pop-astral-de-maria-rodes.html
* https://elpais.com/cultura/2018/05/14/actualidad/1526295713_778551.html

## Kanpo estekak

* Web orri ofiziala
* Bandcamp orria
* Datuak: Q5997311
# Maria Reiche

Maria Reiche (Dresden, Alemaniar Inperioa, 1903ko maiatzaren 15a - Lima, Peru, 1998ko ekainaren 8a), alemaniar jaiotako matematiko eta arkeologoa, Peruko Nazcako lerroei buruzko bere ikerlanagatik ospetsua.

## Biografia

Maria Reiche 1903ko maiatzaren 15ean jaio zen Dresden. Dresdeko Unibertsitate Teknikoan matematika, geografia eta hizkuntzak ikasi zituen.
1932an umezain eta irakasle gisa lan egin zuen alemaniar kontsul baten umeentzat Cuzcon (Peru). 1934an atzamar bat galdu zuen gangrenak jota. Urte berean Liman irakasle bihurtu zen eta itzulpen zientifikoak egin zituen. Bigarren Mundu Gerra hasi zenean, Alemaniara ez itzultzea erabaki zuen.
1940ean Nazcako lerroen aurkitzailea izan zen Paul Kosok amerikar arkeologoaren laguntzaile bilakatu zen. 1946 inguruan Nazcako irudiak maparatzen hasi zen. 1948an Kosokek lana utzi zuenean berak jarraitu zuen eta tokia maparatu zuen.
Reichek teorizatu zuen eraikitzaileek lerroak egutegi eta ziklo astronomikorako behatoki bezala erabiltzen zituztela. Lerroak gainetik baino ez zirenez garbi ikusten, Peruko Aire-Indarra bere azterketa fotografikoekin laguntzeko konbentzitu zuen. Berak bakarrik bere Nazcako etxean eman zuen denbora gehiena. Bere teoriak Basamortuaren Misterioa liburuan azaldu zituen eta liburuaren mozkinak basamortuaren babesaren aldeko kanpaina batean eta guardak eta laguntzaileak kontratatzeko erabili zituen.
Reichek Nazcako lerroak trafiko inbaditzaile – lekua Panamerikar errepidetik hurbil dago – eta gobernuaren egitasmo batzuetatik babestu nahi zuen, eta bere diru gehiena ahaleginean gastatu zuen. Gobernua lekurako sartze publikoa murrizteko konbentzitu zuen. Autobidearen inguruan bisitariek lerro gehienak ikusi ahal izateko eraikitako dorre bat zeukan. 1993an Gurutze Handiaren Mailako Merituari Domina jaso zuen eta 1994 perutar hiritar bihurtu zen. 1995ean UNESCO-k lerroak Gizateriaren Ondare izendatu zituen.
Reicheren osasunak okerrera egin zuen urteak pasa ahala. Gurpil-aulki bati lotuta, azal-gaitzek jota, eta ikusmena galduta azken urteetan Parkinsonen gaixotasuna ere pairatu zuen.
Maria Reiche obario minbiziak jota hil zen 1998ko ekainaren 8an, Limako aire-indarraren ospitale batean. Reiche Nazcaren inguruan lurperatu zuten ohore ofizialekin. Bere lehengo etxea museo bilakatu da.
* Datuak: Q213577
* Multimedia: Maria Reiche / Q213577
# Manikeismo

Manikeismoa arima jainkoarena eta gorputza deabruarena dela aldarrikatzen zuen erlijio dualista izan zen. Mani edo Manes izeneko jakitun persiarrak sortu zuen 215-275. urteen bitartean, eta haren jarraitzaileei manikeo edo manestar izena eman zaie. Ongiaren eta Gaizkiaren arteko betiereko borrokan sinisten zuten manikeoek. Ongia eta gaizkia hastapen oinarrizko, berdin eta elkarren kontrakotzat onartzen ditu manikeismoak.
Manikeismoa Manes printzeak sortu zuen, Persian, III. mendean, eta ekialdera zabaldu zen; VII. menderaino izan zuen batez ere eragina. Kristautasunaren eta Zoroastroren erlijioaren ezaugarriak bateratu zituen. Manikeismoaren arabera, mundua bi printzipio betiereko eta kontrajarrik gidatzen dute, ongiaren printzipioak eta gaizkiaren printzipioak. Ongiaren printzipioa argitsua da; eta gaizkiarena, berriz, iluna. Gizakiak bere baitako alderdi argitsua (ongia) ondo ezagutu behar du, eta ongiarekin bizi behar du, hil ondoreneko salbazioa atzeman nahi badu. Eliza kristauak heresiatzat jo eta debekatu zuen, baina manikeoek kristauen esetsaldiak saihestu eta denbora askoan eutsi zioten beren erlijioari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Dualismo

## Kanpo-estekak

* Datuak: Q131165
* Multimedia: Manichaeism / Q131165
# Manikula

Manikula, ☛, hatz erakuslea luzatuta duen esku bat irudikatzen duen marka tipografiko bat da. Hasieran marginaliak eskuz idazteko erabiltzen zen, baina beranduago lan inprimatuetara era sartu zen, irakurleari esaldi garrantzitsu bat non zegoen adierazteko. Behinola oso zabalduta egon zen, baina gaur egun ez da oso erabilia, ez bada testu arkaiko bat irudikatzeko.

## Erreferentziak

* ↑ Houston, Keith. (2013). Shady characters: the secret life of punctuation, symbols, & other typographical marks. (First edition. argitaraldia) W.W. Norton & Company ISBN 978-0-393-06442-1. (Noiz kontsultatua: 2024-06-16).

## Kanpo estekak

* Datuak: Q6017816
* Multimedia: Manicules / Q6017816
# Manila (Arkansas)

Manila Arkansasko hiri bat da. Mississippi konderrian kokatua dago. 2010ean 3.342 biztanle zituen, 8,3 kilometro koadrotan banatuta.

## Ikus, gainera

* Mississippi konderria

## Kanpo estekak

* Datuak: Q79626
* Multimedia: Manila, Arkansas / Q79626
# Manila (Kalifornia)

Manila Ameriketako Estatu Batuetako erroldak esleitutako leku bat da. Humboldt konderrian dago, Kalifornia estatuan. 798 biztanle ditu, 1,822983 kilometro koadroko azaleran banatuta.

## Ikus, gainera

* Humboldt konderria

## Kanpo estekak

* Datuak: Q6645392
# Maniki

    Artikulu hau panpinari buruzkoa da; lanbidea gaitzat duena beste hau da: «Modelo (lanbidea)»
Manikia jantziak probatu eta erakusteko erabiltzen den panpina da, jostunen tailerretan eta jantzidendetako erakusleihoetan egoten dena. Anatomia eta zainketa medikoak irakasten laguntzen duten manikiak ere badaude.
Manikiak XV. mendetik erabili dira.

## Kanpo estekak

* Datuak: Q855680
* Multimedia: Mannequins / Q855680
# Manikongo

Manikongo edo Mwene Kongo Kongoko Erresumaren gobernu buruek erabili zuten titulua zen. Erresuma hori XIV. mendetik XIX. mende arte iraundu zuen. Haren lurraldeak egungo Angola eta Kongoko Errepublika Demokratikoan. Manikongoren egoitza M'banza Kongon zuen; hiri horrek 1570tik 1975era beste izen bat hartu zuen, São Salvador, egungo Angolako Zaireko probintziaren hiriburua dena. Hiri horretatik probintzia desberdinen gobernatzaileak izendatzen ziren eta zergak biltzen ziren.

## Hitzaren etimologia

"Manikongo" portugesen hiztunek sortutako kikongo hizkuntzaren "Mwene Kongo" hitzaren deformazioa da. Hitzak zera esan nahi zuen, "Kongoren jauna". Dena dela, hitza ez zen bakarrik erregeekin erabili. Ondorioz, autoritate guztiek, baita bigarren mailako ere, Manikongo izena jaso zuten.

## Erreferentziak

* ↑ Thornton, John: "The Origins and Early History of the Kingdom of Kongo, c. 1350-1550", 100 or. International Journal of African Historical Studies, 34 liburuki, 1.zk., 2001

## Kanpo estekak

* (Gaztelaniaz):Kongoren historia.
* Datuak: Q926643
* Multimedia: Manikongo / Q926643
# Manikura

Manikura eskuen zainketa kosmetikoa da, bereziki azazkalei forma eman eta haiek margotzean datzana.

## Ikus, gainera

* Pedikura

## Kanpo estekak

* Datuak: Q747493
* Multimedia: Manicure / Q747493
# Manila (Utah)

Manila Ameriketako Estatu Batuetako inkorporatutako herri bat da. Daggett konderrian kokatuta dago, Utah estatuan. 308 biztanle ditu, 2,681108 kilometro koadroko azaleran banatuta.

## Ikus, gainera

* Daggett konderrian

## Kanpo estekak

* Datuak: Q129960
* Multimedia: Manila, Utah / Q129960
# Loirerria

Loirerria (frantsesez: Pays de la Loire) Frantzia mendebaldeko eskualdea da, kostaldekoa. Prefektura Nantesen dago. Bretainiako lurra da berez eta historia berezia duten lurraldeak (Vendée-Poitou, Anjou, Maine) bildu dira, Nantes aldearekin batean, lurralde honetan. Hiri nagusiak: Saint-Nazaire, Laval, Le Mans, Angers, Cholet, Saumur eta La Roche-sur-Yon.

## Geografia
### Eskualde mugakideak

Iparraldean Normandia Beherea, hegoaldean Poitou-Charentes, ekialdean Erdialdea eta mendebaldean Bretainia eta Ozeano Atlantikoa mugakide ditu.

### Departamenduak

Loira Atlantikoa (44), Maine eta Loira (49), Mayenne (53), Sarthe (72) eta Vendée (85) departamenduek osatzen dute.

### Orografia eta klima

Lurralde apala da oro har; Normandia Behereko mendi muinoak daude iparraldean (Avaloirs, 417 m, eta Les Coëvrons, 357 m, mendialdeak Mayenneko iparraldean) eta Bretainiako ekialdeko ordokiak erdialdean eta hegoaldean. Basoa eta belardiak dira nagusi Loire ibaiaren bazterretan, eta lur hareatsua itsasaldean, Vendée aldean bereziki. Klima gozoa da bertakoa: udaberriak goiztiarrak dira eta udazkenak luze argiak. Hezetasun maila handia den arren, ez du euri asko egiten: 800–900 mm iparraldeko mendialdeetan eta 550 mm erdialdeko ordokietan.

## Ekonomia

Nekazaritza arloak garrantzi handia du. Nekazaritzaren % 70 abere hazkuntzak hartzen du (behi azienda eta esnea), laboregintzak %8 baizik ez; bertako barazkiak eta ardoak (muscadet, anjou) oso aintzat hartuak dira. Arrantza garrantzitsua da Saint-Nazaire aldean, Les Sables-d'Olonne eta uharteetan (Noirmoutier eta Yeu-ko uharteak). Ekonomia alorreko lanpostuen %35 industriaren ingurukoak dira: janari industria (barazki kontserbak, haragia, esnekiak), mekanika industria, ontziolak, automobilgintza, kimika industria. Lau industria hiri nagusi daude: Le Mans, Angers, Nantes eta Saint-Nazaire. Apalagoak dira Laval, Saumur eta La-Roche-sur-Yon hirietako industrialdeak. Cholet aldean lihoaren industria zabaldu da bereziki. Kostaldean turismoak hazkunde berezia izan du.

## Pertsonaia ezagunak

* Jules Verne (1828-1905), idazlea.
* François Fillon (1954-), politikaria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 36. arauaː Frantziako Errepublikako eskualde, departamendu eta hiriburuen izenak. .. 1995era arte Pays de la Loire arautua

## Kanpo estekak

* (Frantsesez)Loirerriko webgune ofiziala
* Datuak: Q16994
* Multimedia: Pays de la Loire / Q16994
# Loiri Porto San Paolo

Loiri Porto San Paolo (gallureraz Lòiri-Poltu Santu Paulu) Olbia-Tempioko (Sardinia, Italia) udalerria da.

## Kanpo estekak

* Datuak: Q340770
* Multimedia: Loiri Porto San Paolo / Q340770
# Loiro (Barbadás)

San Martiño de Loiro, Espainiako Galizia autonomia erkidegoko Barbadás udalerrian dagoen parrokia bat da. 2011n 141 biztanle zituen.
* Datuak: Q20541177
* Multimedia: Loiro, Barbadás / Q20541177
# Loiron kantonamendua

Loiron kantonamendua Frantziako kantonamendu bat da. Mayenne departamenduan dago, Loirerria eskualdean. Guztira 15 udalerri ditu eta Loiron-Ruillé da bere hiriburua.

## Kanpo estekak

* Datuak: Q738608
# Lois Mailou Jones

Lois Mailou Jones (Boston, Ameriketako Estatu Batuak, 1905eko azaroaren 3a - 1998ko ekainaren 9a) margolaria eta irakaslea izan zen.
Arte- eta diseinu-ikasketak egin zituen Bostonen, Parisen eta Italian. Artearen irakaskuntzako lizentzia lortu zuen 1945ean Howard Unibertsitatean. Pintura eta diseinuko irakaslea izan zen hainbat urtez unibertsitate horretan bertan. Ehungintzako diseinatzaile eta moda-ilustratzaile gisa ere lan egin du, baina batez ere olio-pinturengatik eta ur-koloreengatik da ezaguna. Afrikar jatorrikoa denez, nabarmenak dira kolore eta diseinu biziko afroamerikar irudiak Jonesen lanetan. Sari asko jaso ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3258676
* Multimedia: Lois Mailou Jones / Q3258676
# Loiret

Loiret Frantziako erdi-iparraldeko departamendua da (Frantziako 45. departamendua). Parisko hegoaldean dago, Erdialdea-Loira Harana eskualdean, eta Loiret ibaiak (12 km luze da) zeharkatzen du. 6.775 km$^2$ ditu, eta 618.126 biztanle zituen 1999an. Prefektura Orléans hirian dago.
Essonne, Sena eta Marne, Yonne, Nièvre, Cher, Loir eta Cher eta Eure eta Loir departamenduak mugakide ditu.
Beauce lurralde garitsuak hartzen du Loiret departamenduko ipar-mendebala. Ipar-ekialdea ere nekazaritzari (garia, garagarra, abere hazkuntza) lotuta dago. Departamenduko hegoaldean basoak nagusi dira eta eremu horretan ere nekazaritza, abere hazkuntza eta baso ustiakuntza dira jarduera nagusiak. Industria (mekanika eta tresneria elektrikoa, kautxua, kimika industria eta zurgintza) Orléanseko hiriburuan dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12574
* Multimedia: Loiret / Q12574
# Manatee konderria (Florida)

Manatee konderria (ingelesez: Manatee County) Floridako konderri bat da, Ameriketako Estatu Batuetan. Hiriburua Bradenton da. 2010eko zentsuaren arabera 322.833 biztanle zituen, Manatee kilometro koadroko azaleran.

## Geografia

Manatee konderriak 2.312,03 kilometro koadro ditu. Horietatik 387,84 ura dira. Beste 1.924,18 lurra dira. Biztanleria dentsitatea 0,01 da.

## Demografia

2010eko zentsoan bizi ziren 322.833 pertsonetatik 284.905 txuriak edo hispanoak dira. Horietatik hispano edo latino kategorian 47.955 dira. 27.228 beltzak edo afroamerikarrak. 608 amerikar natiboak ziren eta 168 Hawaii edo Pazifikoko irletako natiboak. 5.203 asiarrak ziren. Bestelako arraza bat kategorian 521 biztanle daude. Bukatzeko euren burua arraza bat baino gehiagotan 4.200 pertsonek kokatzen zuten.

### Biztanleria piramidea
## Kanpo estekak

* Datuak: Q262708
* Multimedia: Manatee County, Florida / Q262708
# Manawa (Wisconsin)

Manawa Ameriketako Estatu Batuetako hiri bat da. Waupaca konderrian dago, Wisconsin estatuan. 1.441 biztanle ditu.
Manawa ezaguna da uztailaren 4an rodeo handi bat duelako, AEBren independentzia eguna ospatzen denean.

## Ikus, gainera

* Waupaca konderria

## Kanpo estekak

* Datuak: Q1569741
* Multimedia: Manawa, Wisconsin / Q1569741
# Manawan

Manawan (1991ra arte, Manouane; ofizialki communauté Atikamewk de Manawan) Lehen Nazioen erreserba bat da, Métabeskéga lakuaren hego-mendebaldean, Quebecen, Kanada. Atikamekw herriaren Manawan bandaren jabetza da.
5 kilometroko luzera eta 2 kilometroko zabalera duen erreserba Baie-Atibenne lurralde ez-antolatuaren barruan dago, Saint-Michel-des-Saintsetik 72 kilometrora iparraldean. Asfalturik gabeko bide batetik hel daiteke.

## Kanpo estekak

* Datuak: Q3285285
* Multimedia: Manawan / Q3285285
# Manat (argipena)

Manat hitzak hainbat adiera ditu:

## Diruak

* Bigarren manat azerbaijandar, Azerbaijanen zirkulazioan zegoen dibisa.
* Bigarren manat turkmenistandar, Turkmenistanen zirkulazioan dagoen dibisa.
* Hirugarren manat azerbaijandarra, Azerbaijanen zirkulazioan dagoen dibisa.
* Manat turkmenistandar, Turkmenistanen zirkulazioan zegoen dibisa.

## Erreferentziak

* 1 2 Euskaltzaindiaren Hiztegia. (Noiz kontsultatua: 2018-04-10).

## Kanpo estekak

* Datuak: Q934886
# Manatee Road (Florida)

Manatee Road Ameriketako Estatu Batuetako erroldak esleitutako leku bat da. Levy konderrian dago, Florida estatuan. 2.484 biztanle ditu, 34,76904 kilometro koadroko azaleran banatuta.

## Ikus, gainera

* Levy konderria

## Kanpo estekak

* Datuak: Q1865722
# Manato Shinada

Manato Shinada (japonieraz: 品田 愛斗, 1999ko irailaren 19a - ) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo estekak

* (Japonieraz) J.League Data Site
* Datuak: Q27968734
# Manaus

Manaus (mɐˈnaws edo mɐˈnawʃ ahoskatua), edo 1939 baino lehen Manáos, Brasilgo ipar-mendebaldean dagoen hiria da, Amazonaseko estatuaren hiriburua eta hiri nagusia dena. Amazonas eta Negro ibaiak elkartzen diren tokian kokaturik. Garrantzia handia duen ibai-portua da. Aberastasun iturri nagusiak, kimika eta kautxu industria, petrolio findegia eta turismoa dira. Aipagarria da era berean 1965ean bertan sortu zen unibertsitatea.

## Klima

Datu klimatikoak (Manaus, 1961-1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 37 | 37 | 36 | 37 | 36 | 35 | 37 | 37 | 37 | 37 | 37 | 37 | 37 |
| Batez besteko tenperatura maximoa (°C) | 30.5 | 30.4 | 30.6 | 30.7 | 30.8 | 31.0 | 31.3 | 32.6 | 32.9 | 32.8 | 32.1 | 31.3 | 31.4 |
| Batez besteko tenperatura (ºC) | 26.1 | 26.0 | 26.1 | 26.3 | 26.3 | 26.4 | 26.5 | 27.0 | 27.5 | 27.6 | 27.3 | 26.7 | 26.7 |
| Batez besteko tenperatura minimoa (°C) | 23.1 | 23.1 | 23.2 | 23.3 | 23.3 | 23.0 | 22.7 | 23.0 | 23.5 | 23.7 | 23.7 | 23.5 | 23.3 |
| Erregistraturiko tenperatura minimoa (°C) | 18 | 20 | 20 | 20 | 20 | 18 | 13 | 17 | 17 | 20 | 20 | 16 | 13 |
| Euria (mm) | 260.1 | 288.3 | 313.5 | 300.1 | 256.3 | 113.6 | 87.5 | 57.9 | 83.3 | 125.7 | 183.0 | 216.9 | 2286.2 |
| Euri egunak (≥ 0.1 mm) | 21 | 20 | 21 | 20 | 19 | 12 | 10 | 7 | 9 | 11 | 12 | 18 | 180 |
| Eguzki orduak | 114.7 | 86.8 | 99.2 | 111.0 | 148.8 | 186.0 | 213.9 | 226.3 | 156.0 | 170.5 | 141.0 | 130.2 | 1784.4 |
| Hezetasuna (%) | 85 | 86 | 86 | 87 | 86 | 83 | 80 | 79 | 79 | 79 | 81 | 85 | 82 |
| Iturria (1): World Meteorological Organization., Hong Kong Observatory, ||||||||||||||
| Iturria (2): Weatherbase (record highs and lows, humidity) ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Climate Information for Manaus, World Weather Information Service, Retrieved 08 October 2012.
* ↑ Climatological Information for Manaus, Brazil. Hong Kong Observatory (Noiz kontsultatua: 7 August 2012).
* ↑ Weatherbase: Historical Weather for Manaus. (Noiz kontsultatua: 8 October 2012).

## Kanpo estekak

* Datuak: Q40236
* Multimedia: Manaus / Q40236
# Manato Kudo

Manato Kudo (japonieraz: 工藤 真人, 2001eko maiatzaren 7a - ) Japoniako futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q54822094
# Manato Yamada

Manato Yamada (japonieraz: 山田 真夏斗, Yamada Manato, 2001eko maiatzaren 31a -) Japoniako futbolaria da.
Hainbat futbol taldetan jokatu du, esaterako Matsumoto Yamaga FC‎.

## Kanpo estekak

* (Japonieraz) J.League Data Site
* Datuak: Q85879834
# Mars Observer

Mars Observer espazio zunda bat izan zen, 1992ko irailaren 28an jaurtia Cañaveral lurmuturretik (AEB), Marten ikerketak egiteko. Marteko lehenengo misioa izan zen NASA-rena, Viking jaurtiketaren ondoren, 1975-76 urteetan zehar.
Orbitan urtebetez egon behar zuen, baina kontaktua galdu egin zen, Marteko orbitan sartu baino hiru egun lehenago.

## Beste izen batzuk

* MGCO
* Mars Geoscience/Climatology Orbiter
* 22136

## Misioaren akatsa

1993ko abuztuaren 21ean (orbitan sartu baino hiru egun lehenago), Mars Observer-ekin kontaktua galdu zen, arrazoi ezezagunegatik. Ez dakigu, espaziontzia kapazitatuta zegoen, programa jarraitzeko eta Marteko orbitan sartzeko edo ez. Hala ere, nahiz eta helburu nagusia ez lortu, hainbat datu eskuratu ziren kontaktua galdu baino lehen.

## Kanpo estekak

* Datuak: Q634772
* Multimedia: Mars Observer / Q634772
# Marsa

Marsa Maltako udalerria da. Udalerriaren azalera 2,8 km$^2$ da eta 2005eko erroldaren arabera, 5.344 biztanle zituen.

## Erreferentziak

* ↑ (Ingelesez) http://www.citypopulation.de. (Noiz kontsultatua: 2016-6-10).

## Kanpo estekak

* edit
* Malta uhartea ||
* Attard | Balzan | Birgu (Vittoriosa) | Birkirkara | Birżebbuġa | Bormla (Cospicua) | Dingli | Fgura | Floriana | Gudja | Gżira | Għargħur | Għaxaq | Ħamrun | Iklin | Isla (Senglea) | Kalkara | Kirkop | Lija | Luqa | Marsa | Marsaskala | Marsaxlokk | Mdina (Città Notabile) | Mellieħa | Mġarr | Mosta | Mqabba | Msida | Mtarfa | Naxxar | Paola | Pembroke | Pietà | Qormi (Città Pinto) | Qrendi | Rabat | Safi | San Ġiljan (St. Julian's) | Santa Luċija | San Pawl il-Baħar (St. Paul's Bay) | San Ġwann | Santa Venera | Siġġiewi (Città Ferdinand) | Sliema | Swieqi | Ta' Xbiex | Tarxien | Valletta | Xgħajra | Żabbar (Città Hompesch) | Żebbuġ (Città Rohan) | Żejtun (Città Beland) | Żurrieq ||
* Gozo uhartea ||
* Fontana | Għajnsielem | Għarb | Għasri | Kerċem | Munxar | Nadur | Qala | Rabat (Victòria) | San Lawrenz | Sannat | Xagħra | Xewkija | Żebbuġ ||
* Datuak: Q267431
* Multimedia: Marsa (Malta) / Q267431
# Mars rover

Mars rover Martera iritsi zenetik gainazalean dabilen motordun ibilgailu automatizatu mota bat da. Planeta gorriaren gainazala esploratu eta eremu zabalak arakatzeko gai dira.

## Kanpo estekak

* Datuak: Q389459
* Multimedia: Mars rovers / Q389459
# Marsa (Aude)

Marsa ( frantsesez eta ofizialki: Marsa) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q199586
* Multimedia: Marsa / Q199586
# Mars Hill (Maine)

Mars Hill Ameriketako Estatu Batuetako inkorporatutako herri bat da. Aroostook konderrian dago, Maine estatuan. 1.360 biztanle ditu, 91,17 kilometro koadroko azaleran banatuta.

## Ikus, gainera

* Aroostook konderrian

## Kanpo estekak

* Datuak: Q3449060
* Multimedia: Mars Hill, Maine / Q3449060